C 214/148
HU
Az Európai Unió Hivatalos Lapja
2023.6.16.
2023. január 19., csütörtök
105.
üdvözli a feltételrendszerről szóló rendelet elfogadását; emlékeztet arra, hogy az 2021. január 1-jén lépett hatályba; üdvözli az Európai Unió Bíróságának két tagállam által a jogállamiságra vonatkozó feltételrendszer ellen indított keresetekkel kapcsolatban hozott 2022. február 16-i ítéleteit és következtetéseit, amelyek megerősítik, hogy az EU valóban rendelkezik hatáskörrel a tagállamokban a jogállamiság tekintetében, valamint hogy a jogállamiságra vonatkozó feltételrendszer összhangban van az uniós joggal;
106. emlékeztet arra, hogy a tagállamok Európai Ügyészséggel és OLAF-fal való nem hatékony vagy időszerűtlen együttműködése vagy az együttműködés hiánya a feltételrendszerről szóló rendelet értelmében intézkedés alapjául szolgál; felhívja ezért az Európai Ügyészséget és az OLAF-ot, hogy számoljanak be minden olyan esetről, amikor a tagállamok nem tettek eleget tájékoztatási, segítségnyújtási, megfelelő intézkedések és óvintézkedések megtételére, valamint a jelentések és ajánlások megfelelő és időben történő nyomon követésének biztosítására vonatkozó kötelezettségeiknek;
107.
rámutat, hogy a feltételrendszerről szóló rendelet egy olyan állandó eszköz, amely egy adott többéves pénzügyi keret határain túl is alkalmazandó, és amely az összes uniós alaphoz való hozzáférés előfeltételeként általánosan alkalmazandó;
108. emlékeztet arra, hogy a jogállamiságnak és az EUSZ 2. cikkének való megfelelés előfeltétele a forrásokhoz való hozzáférésnek, hogy a jogállamiságra vonatkozó feltételrendszer teljes mértékben alkalmazandó a Helyreállítási és Rezilienciaépítési Eszköz forrásaira, amint azt a Helyreállítási és Rezilienciaépítési Eszközről szóló rendelet 8. cikke kifejezetten előírja, és hogy a Helyreállítási és Rezilienciaépítési Eszköz keretében nem finanszírozhatók olyan intézkedések, amelyek ellentétesek az EUSZ 2. cikkében foglalt uniós értékekkel;
109. úgy véli, hogy a feltételrendszerről szóló rendelet elegendő és képes megelőzni vagy orvosolni a demokratikus visszaesést, de csak akkor, ha időben, szigorú és egyértelmű feltételek mellett alkalmazzák, és azt a nemzeti korrekciós intézkedések végrehajtásának szoros nyomon követése kíséri;
110. mély sajnálatát fejezi ki amiatt, hogy a jogállamiságra vonatkozó feltételrendszer keretében a Bizottság korrekciós intézkedésként 17 olyan feltételt határozott meg Magyarország számára, amelyek nem elegendőek a jogállamiság súlyos megsértésének orvoslásához; sajnálatát fejezi ki amiatt, hogy a Bizottság nem kért jelentősebb változtatásokat és biztosítékokat az igazságszolgáltatás függetlenségének helyreállítása, a korrupció szintjének csökkentése és az EU pénzügyi érdekeinek megfelelő védelme érdekében;
111. fenntartja, hogy általában a hatékony és eredményes pénzgazdálkodás, és különösen az uniós forrásokkal való hatékony és eredményes gazdálkodás előfeltétele, hogy a tagállamok betartsák a jogállamiság elveit; úgy véli, hogy ezen elvek megsértése ezért komoly veszélyt jelent az Unió pénzügyi érdekeire nézve; üdvözli az EUB közelmúltbeli ítéleteit (25), amelyek rávilágítottak a jogállamiság elveinek tiszteletben tartása és az uniós költségvetés hatékony végrehajtása közötti egyértelmű kapcsolatra; megismétli, hogy csak az EU csalás elleni architektúrájának megerősítésével lehet hatékonyan és eredményesen megvalósítani és megerősíteni az EU pénzügyi érdekeinek védelmét a nemzeti rendszerek eredendő korlátainak meghaladása révén, amelyek akadályt jelentenek a pénzügyi bűncselekmények kezelése során, amelyek a kötelességszegés egyre inkább transznacionális formájává váltak; úgy véli, hogy csak hatékony bírói felülvizsgálat biztosíthatja az uniós jognak való megfelelést, amint az EU Bírósága kifejtette, nevezetesen, hogy „ezeknek a feltételeknek és céloknak … a tiszteletben tartása nem garantálható teljes mértékben az uniós jog betartásának biztosítására irányuló, hatékony bírósági felülvizsgálat hiányában; pedig az ilyen, akár tagállami, akár uniós szinten, független bíróságok által gyakorolt felülvizsgálat a jogállamiság szerves részét képezi” (26);
112.
kiemeli a korrupciónak a polgárok jogaira gyakorolt káros hatásait; megismétli azt az ajánlását, hogy az EU váljon a Korrupció Elleni Államok Csoportjának (GRECO) tagjává, mivel teljes jogú tagságának nincs jogi akadálya; ezért felkéri a Bizottságot, hogy ajánlja a Tanácsnak, hogy kössön nemzetközi megállapodást a GRECO-val tagságának rögzítése céljából; kéri a Tanácsot, hogy fogalmazzon meg egyértelmű álláspontot az EU GRECO-csatlakozásával kapcsolatban, és tisztázza, hogy ezt illetően van-e kifejezett ellenvélemény, és ha igen, melyik tagállam vagy tagállamok részéről;
(25) (26)
2022. február 16-i Magyarország kontra Európai Parlament és az Európai Unió Tanácsa ítéletet, C-156/21, ECLI:EU:C:2022:97 és a 2022. február 16-i Lengyel Köztársaság kontra Európai Parlament és az Európai Unió Tanácsa ítéletet, C-157/21, ECLI:EU:C:2022:98.
A 2022. február 16-i Magyarország kontra Európai Parlament és az Európai Unió Tanácsa ítélet, C-156/21, ECLI:EU:C:2022:97., 132. pont.